Diari Oficial de la Generalitat Valenciana


Sumari del DOGV 2912, del 20-01-1997 (1997/858979)

ORDRE de 27 de desembre de 1996, de la Conselleria d'Agricultura i Medi Ambient, per la qual es convoquen set beques per a postgraduats relatives al sector agrari.
-------------------------------------------------------------------------------------------------------------------------------------------------------------------

### Dades del document

Número de DOGV
:   2912

Data del DOGV
:   20-01-1997

Secció del DOGV
:   ALTRES DISPOSICIONS

Número del document
:   1997/858979


Data del document
:   27-12-1996

Organisme emissor
:   Conselleria d'Agricultura i Medi Ambient

Tipus de document
:   Ordre

Correcció d'errades

Anàlisi jurídica

ORDRE de 27 de desembre de 1996, de la Conselleria d'Agricultura i Medi Ambient, per la qual es convoquen dues beques per a postgraduats relatives al sector agrari.
  
Els pressupostos de la Generalitat Valenciana per a 1997 preveuen la concessió de beques per a la realització d'estudis i la preparació de documentació relativa al sector mediambiental de la Comunitat Valenciana.
  
Per això, fent ús de les facultats que em confereix l'article 35 de la Llei de la Generalitat Valenciana 5/1983, de 30 de desembre, del Govern Valencià,
  
  
  
ORDENE
  
  
Article 1
  
La Conselleria d'Agricultura i Medi Ambient convoca dues beques per a la formació professional de postgraduats en cadascuna de les àrees detallades en l'annex I, que es regiran per allò disposat en aquesta ordre i en el Decret 108/1992, de 6 de juliol, del Govern Valencià.
  
  
Article 2
  
Podran optar a l'obtenció d'aquestes beques els qui reunisquen els següents requisits:
  
a) Nacionalitat de la Unió Europea.
  
b) Títol superior conforme s'especifica en l'annex I segons l'especialitat per la qual s'opte.
  
c) No patir cap malaltia o discapacitat que impossibilite el compliment de les seues obligacions.
  
  
Article 3
  
El període d'aprofitament de les beques comprendrà des de la seua adjudicació fins la finalització de l'exercici de 1997.
  
  
Article 4
  
Les beques estaran dotades amb 160.000 pessetes mensuals cadascuna, amb un import total màxim d'1.920.000 pessetes per beca. El seu finançament anirà a càrrec del capítol IV del programa 711.10, dels pressupostos de la Generalitat Valenciana per a 1997.
  
L'import de les beques s'abonarà mensualment, prèvia certificació acreditativa del cap del Gabinet Tècnic de la Conselleria d'Agricultura i Medi Ambient.
  
  
Article 5
  
Els becaris realitzaran les funcions que els assigne el gabinet tècnic, a fi d'assolir els objectius de pràctica professional i formació en les àrees corresponents.
  
El temps de dedicació setmanal serà de 35 hores i el treball es desenvoluparà a València. A més, el becari disposarà d'un màxim de 30 dies per a la seua dedicació a altres temes de formació, distribuïts en períodes d'un mínim de set dies.
  
  
Article 6
  
Les sol·licituds, emplenades segons el model de l'annex II, aniran dirigides a la consellera d'Agricultura i Medi Ambient i es presentaran en el Registre General d'aquesta conselleria situat al Carrer de l'Arquitecte Alfaro núm. 39, CP 46636 València, o tramitar-lo per qualsevol de les formes que estableix l'article 38.4 de la Llei 30/1992, de 26 de novembre de Règim Jurídic de les Administracions Públiques i del Procediment Administratiu Comú.
  
El termini de presentació de les sol·licituds serà de 15 dies hàbils comptador des de l'endemà de la publicació d'aquesta ordre en el Diari Oficial de la Generalitat Valenciana.
  
  
Article 7
  
A la sol·licitud s'adjuntarà el currículum del sol·licitant i tot tipus de mèrits professionals que hauran de ser acreditats mitjançant compulsa, en el moment de presentació de les sol·licituds.
  
  
El currículum es valorarà de conformitat amb el següent barem:
  
a) Expedient acadèmic: fins 2 punts.
  
b) Cursos i activitats formatives: fins 2 punts.
  
c) Experiència professional relacionada amb l'àrea de formació de la beca: fins 2 punts.
  
d) Idiomes: fins 1 punt.
  
e) Coneixements de valencià: fins 1 punt.
  
f) Altres mèrits: fins 1 punt.
  
  
Article 8
  
El procés de selecció constarà de les següents fases:
  
1. La comissió a què fa referència l'article novè d'aquesta disposició avaluarà els mèrits aportats per cada sol·licitant prenent en consideració únicament aquells que estiguen acreditats documentalment.
  
2. Els candidats que obtinguen 4 punts o més en la fase anterior seran convocats per a la realització d'una entrevista sobre coneixements generals en la matèria especialitat de la beca per la qual opten, la data de realització de la qual es farà pública per mitjà d'un anunci al tauler de la Conselleria d'Agricultura i Medi Ambient (carrer de l'Arquitecte Alfaro núm. 39, 46359 València), a la planta baixa, a partir del quart dia natural de la finalització del termini de presentació de sol·licituds. L'entrevista es valorarà amb un màxim de 6 punts.
  
Sumats els punts obtinguts en la fase primera i segona se seleccionaran els candidats per ordre de puntuació i s'exposarà la llista al tauler esmentat durant deu dies per a fase d'al·legacions.
  
  
  
Article 9
  
Les beques es concediran per resolució de la consellera d'Agricultura i Medi Ambient, en el termini màxim de dos mesos comptadors des de la data de la publicació d'aquesta ordre, a proposta d'una comissió avaluadora formada per:
  
President: José Manuel Castellá Almiñana (sotssecretari de la Conselleria d'Agricultura i Medi Ambient).
  
Secretari: Beatriz Castell Esteve (tècnic unitat anàlisi CEE del Servei d'Estudis Agraris i Comunitaris).
  
Vocal: Fernando Rodríguez Cavaller (cap del Servei d'Estudis i Educació Ambiental).
  
Vocal: Patricia Callaghan Pitlik (tècnica en Educació Ambiental del Servei d'Espais Naturals).
  
Vocal: Francesc Salom Salom (estadístic del Servei d'Estudis Agraris i Comunitaris).
  
- Suplents
  
President: Elías M. Amor Bravo (cap del Gabinet Tècnic de la Conselleria d'Agricultura i Medi Ambient).
  
Secretari: Miquel Hurtado Sanchis (tècnic d'estudis agraris dels Serveis Territorials de València).
  
Vocal: Carmen del Río Vidal (assessora del Servei d'Estudis i Educació Ambiental)
  
Vocal: Anna Pons Frigols (tècnica mediambiental del Servei d'Espais Naturals).
  
Vocal: Milagros Pérez García (enginyer agrònom-anàlisi CEE del Servei d'Estudis Agraris i Comunitaris).
  
  
Article 10
  
Seran obligacions dels becaris:
  
1. Acceptar i complir les normes establertes en l'articulat d'aquesta convocatòria, com també les instruccions que, durant el període de vigència de la beca, reben del Gabinet Tècnic.
  
2. Començar l'aprofitament de la beca dins del termini que se'ls assenyale i desenvolupar la seua labor sense que cap altre compromís impedisca o dificulte la consecució i el compliment dels compromisos adquirits.
  
3. Les activitats que calguen per al compliment dels objectius necessaris.
  
4. Les beques són incompatibles amb la percepció simultània de qualsevol altre tipus de remuneració econòmica fixa. La infracció d'aquesta regla deixarà sense efecte la beca.
  
5. La condició de becari no genera cap relació laboral ni administrativa amb la Generalitat Valenciana.
  
  
Article 11
  
Es constituirà una borsa de reserva per a cada àrea amb els aspirants que no resulten adjudicataris de les beques, amb prioritat per ordre de puntuació, per a cobrir les vacants per incidències, renúncies, abandons o incompliments puguen sorgir durant el període de gaudi.
  
  
Article 12
  
Amb la finalitat de donar cobertura sanitària a les persones adjudicatàries de les beques se'ls inclourà en una pòlissa col·lectiva subscrita amb Asisa.
  
  
Article 13
  
El cap del Gabinet Tècnic resoldrà les incidències que sorgisquen durant el període de gaudi de les beques i podrà deixar-les sense efecte, després de prèvia audiència a l'interessat en els següents supòsits:
  
a) Incompliment de les seues obligacions
  
b) No realitzar l'activitat que va motivar la concessió
  
c) Deixar de reunir els requisits exigits per la convocatòria
  
  
DISPOSICIÓ ADDICIONAL
  
  
Segons disposa l'Ordre de 26 de setembre de 1994 de la Conselleria d'Economia i Hisenda sobre tramitació anticipada d'expedients de despesa, la concessió de les beques estarà condicionada a l'existència en els pressupostos de 1997 de crèdit adequat i suficient per a això.
  
Així mateix segons l'esmentada ordre, tots els actes dictats s'entendran condicionats al fet que, en dictar la resolució de concessió de les beques, subsistesquen les mateixes circumstàncies, de fet i de dret, existents en el moment en què es van produir aquells actes.
  
  
DISPOSICIÓ FINAL
  
  
Aquesta ordre entrarà en vigor l'endemà de la seua publicació en el Diari Oficial de la Generalitat Valenciana.
  
  
València, 27 de desembre de 1996
  
  
La consellera d'Agricultura i Medi Ambient,
  
MARIA ÀNGELS RAMÓN-LLIN I MARTÍNEZ
  
  
ANNEX I
  
  
Àrees de formació de les beques i titulació requerida
  
  
1. Estudis i estadístiques mediambientals: una beca.
  
Titulació vàlida: llicenciat en Ciències Econòmiques i Empresarials.
  
2. Educació mediambiental: una beca.
  
Titulació vàlida: llicenciat en Ciències Biològiques.
  
  
ANNEX II
  
  
Model de sol·licitud
  
  
Convocatòria de beques de la Conselleria d'Agricultura i Medi Ambient
  
  
Àrea de la beca sol·licitada: ...
  
Primer cognom: ...
  
Segon cognom: ...
  
Nom: ...
  
Data de naixement: ...
  
Nacionalitat: ...
  
DNI: ...
  
Domicili: ...
  
Població: ... CP: ...
  
Telèfon: ...
  
Llicenciat en/enginyer: ...
  
Mèrits al·legats: ...
  
  
València, ... d ... de 199...
  
  
Conselleria d'Agricultura i Medi Ambient